laion/Wikipedia-Exotic huggingface dataset:
ארון סטנפורד

ארון סטנפורד (באנגלית: Aaron Stanford; נולד ב-27 בדצמבר 1976) הוא שחקן אמריקאי. סטנפורד נולד בווסטפורד, מסצ'וסטס, בנם של ג'ודית ( לבית Dupras), פרופסור לאנגלית, ודון סטנפורד, שעבד בהוצאה לאור. אחיו דייוויד הוא מוזיקאי. סטנפורד למד בתיכון אקדמיית ווסטפורד בווסטפורד מסצ'וסטס ושם פגש שם את המורה הראשון שלו למשחק. בתחילה הוא למד משחק בבית הספר "SUNY Purchase", אך עבר לבית הספר לאמנויות מייסון גרוס באוניברסיטת ראטגרס. הוא סיים את לימודיו בשנת 2000, בהצטיינות. תפקידו הקולנועי הגדול הראשון של סטנפורד היה בסרט האינדי דל התקציב משנת Tadpole" ,2002", בו גילם את אוסקר גרובמן, ילד בן 15 המאוהב באמו החורגת, בגילומה של סיגורני ויבר. על הופעתו הוא זכה במועמדות לפרס סטלייט. בשנים 2001 ו-2002 הוא הופיע מספר פעמים בסדרת הטלוויזיה "משמרת שלישית" בתור הנער הרוסי סרגיי. בשנת 2004 הוא הופיע במחזהו של כריסטופר שין "Where Do We Live" בתיאטרון ויניארד. באותה שנה שיחק בתפקיד בנו של אנתוני לפאליה בסרט "היפוך החורף". הבמאי בריאן סינגר התרשם מההופעה של סטנפורד בסרט "Tadpole", וליהק אותו לתפקיד פיירו בשובר הקופות "אקס-מן 2", שהוקרן בשנת 2003. בשנת 2006 שיחק באותו תפקיד בסרט השלישי בסדרת הסרטים אקס-מן, "אקס-מן 3: המפלט האחרון". בשנת 2007 כיכב בסדרת הטלוויזיה "Traveller", דרמה של ABC על שני חברים שמאמינים שהם נבגדים על ידי חברם הטוב (סטנפורד) במטרה לגרום להם להיראות כמי שקשורים במתקפת טרור. סטנפורד הופיע ברימייק מ-2006 ל-"גבעות הפחד" של וס קרייבן. הוא גם זכה בפרס "One to Watch" בטקס פרסי הוליווד הצעירים ב-2006. באותה שנה, הוא כיכב בסרט הקומדיה "Live Free or Die" וגילם פושע קשוח בשם ג'ון רודגייט. סנטנפורד דיבב את דמותו של פולונסקי במשחק הווידאו "Call of Duty: World at War". ב-2009, הוא שיחק גאון פוקר בעייתי בפרק העונה השמינית של סדרת המשטרה "חוק וסדר: כוונה פלילית", וכן בפרק של הסדרה "מד מן". בשנת 2010, הוא החל לשחק בסדרת הטלוויזיה "ניקיטה" ששודרה ברשת CW בתפקיד בירקוף. דמותו מהסרט "גבעות הפחד" מופיעה במשחק הווידאו מ-2012 "Call of Duty: Black Ops II". בין השנים 2018-2015 שיחק בתפקיד הראשי בעיבוד הטלוויזיה לסרט "12 קופים", שהוקרן בבכורה בינואר 2015 ברשת Syfy. בשנת 2018 שיחק בתפקיד חוזר בשישה פרקים בסדרת הטלוויזיה "אימת המתים המהלכים". בשנת 2024 שיחק בסרט דדפול & וולברין. מדיה וקבצים בנושא ארון סטנפורד בוויקישיתוף אתר האינטרנט הרשמי של ארון סטנפורד (באנגלית) ארון סטנפורד, ברשת החברתית אקס (טוויטר) ארון סטנפורד, ברשת החברתית אינסטגרם ארון סטנפורד, במסד הנתונים הקולנועיים IMDb (באנגלית) ארון סטנפורד, באתר AllMovie (באנגלית) ארון סטנפורד, במסד הנתונים הקולנועיים KinoPoisk (ברוסית) ארון סטנפורד, באתר MusicBrainz (באנגלית) "Shawn-Ashmore.com // The Ashmore Archives". אורכב מ-המקור ב-27 בינואר 2015. נבדק ב-31 באוגוסט 2016. {{cite web}}: (עזרה) "Search Results". נבדק ב-31 באוגוסט 2016. {{cite web}}: (עזרה) Surette, Tim (20 ביולי 2018). "Fear the Walking Dead Adds 12 Monkeys' Aaron Stanford". TV Guide. ארכיון מ-13 בנובמבר 2020. נבדק ב-1 בספטמבר 2022. {{cite web}}: (עזרה)
פנסיון פראכט

פנסיון פראכט הוא סרט קולנוע ישראלי משנת 2014 בבימויה של תמר ירום, עם צחי גראד, מיכאלה עשת וולדימיר פרידמן בתפקידים הראשיים. התסריט נכתב על ידי תמר ירום והוא מבוסס על הספר "לילה ועוד לילה" של אהרון אפלפלד (2001). העלילה מתרחשת בשנות ה-60 בפנסיון בירושלים בו מתגוררים ניצולי שואה שמנסים להחיות משהו מחייהם שלפני המלחמה ובעיקר את השפה ותרבות היידיש. הם מתנגשים כל הזמן בבעלת הפנסיון שלא הייתה בשואה ולא מבינה את צורכיהם, התנגשות שנגמרת בתוצאה טרגית. רוב הצילומים נערכו בחוות שפון בקיבוץ נצר סרני. מנפרד (צחי גראד) הוא ניצול שואה אלמן שעבר להתגורר לאחר מות אשתו בפנסיון פראכט בירושלים. בעלת הפנסיון היא גב' פראכט (מיכאלה עשת) שמנסה ללא הצלחה לשמור על סדר ונקיון במקום. מנפרד כרוב הדיירים איבד את כל משפחתו בשואה. הוא כואב גם על תרבות היידיש שנחרבה ומבקש לעזור לשקם אותה. אתו נמצאים בפנסיון נחמן (משה פרסטר) שאוסף ספרים ביידיש וממלא את חדרו, זיידל (אורי קלאוזנר) שמתגורר במקום עם אשתו הנוצריה קריסטינה (אוליאנה סתוי), הצייר קירצל (ולדימיר פרידמן) שגר עם חברתו תרזה (סיגלית פוקס), באום (סשה אגרונוב) ופאולה, צ'לנית בודדה שמנגנת כל היום בצ'לו (הדס קליינמן). מנפרד הולך למועדון יידיש כדי לשמוע את הזמרת הצעירה והיפה חנה ריגלר (מרינה מקסימיליאן) שרה ביידיש שירים שאהובים עליו. במועדון הוא פוגש בצילה (יעל טוקר) רוקחת שמכירה אותו מהתקופה בה היה מגיע לקבל תרופות לאשתו. גם צילה אבדה את כל משפחתה בשואה. הם מתחילים לצאת ביחד והיא עוברת לגור אתו בפנסיון. מנפרד מבטיח לתמוך בה בהקמת בית מרקחת משלה. למנפרד יש שני ילדים, ארתור (מעיין בלום) שמטפל בכלבים עזובים וקלרה (מיכאלה אלקין). הוא מנותק רגשית מילדיו, מוכר את דירתו למר רוזנבאום (אשר צרפתי) ורוצה להשקיע 50.000 לירות אצל ועד היידיש בפנסיון של זיידל וקירצל כדי לתמוך בהנחלת היידיש אך הם מסרבים לקבל ממנו סכום כזה גדול. צילה עוזבת אותו בשל כך. לגב' פראכט יש מאהב בשם דרוקס (ירון ברובינסקי) שהוא גם רואה החשבון שלה. הוא מגלה לה כי מצבו הכספי של הפנסיון הוא בכי רע אך היא מתעלמת מזה. היא מחליטה לעשות סדר בחדרים ומעלה את חמתם של הדיירים, בעיקר באום וקירצל שמכנה אותה "פשיסטית". נחמן מת וגב' פראכט מחליטה לקרוא למחלקת התברואה כדי לסלק את כל ספרי היידיש מהחדר. בהתלהטות הרוחות נוטל באום אקדח והורג אותה. הוא נעצר מיד והדיירים נחקרים במשטרה על ידי חוקר (חיים זנאתי). לבסוף מקריא להם דוקס את צוואתה של גב' פראכט שציוותה את גופתה למדע והורישה לו את הפנסיון ומאחר שהפנסיון צבר חובות הוא מחליט למכור אותו ולפנות את כל הדיירים, שוב הם חסרי בית. "פנסיון פראכט", במסד הנתונים הקולנועיים IMDb (באנגלית) "פנסיון פראכט", באתר ספר הקולנוע הישראלי "פנסיון פראכט", באתר אידיבי "פנסיון פראכט", במסד הנתונים הקולנועיים KinoPoisk (ברוסית) פנסיון פראכט, במיזם "אישים" לתיעוד היצירה הישראלית קדימון לפנסיון פראכט, באתר יוטיוב פנסיון פראכט, באתר קרן הקולנוע הישראלי
דייוויד בושנל

דייוויד בושנל (30 באוגוסט 1740 - 1824, וסטברוק, קונטיקט) היה ממציא אמריקאי, קצין הנדסה(אנ'), מורה ורופא. בושנל המציא את הצוללת הראשונה ששימשה בקרב, כמו גם מוקש צף שהופעל במגע. דייוויד בושנל נולד בחלק מבודד של סייברוק, קונטיקט ב-1740 לנחמיה וסוזן, הבכור בין חמישה בנים, למשפחה שעסקה בחקלאות. ב-1771 החל ללמוד באוניברסיטת ייל. בושנל תכנן את הצוללת הראשונה שאי פעם שימשה ללחימה, בזמן שלמד בייל בשנת 1775. הוא קרא לצוללת, צב בשל המראה שלה במים. הרעיון שלו להשתמש במים כנטל (אנ') לשקיעה והצפה של הצוללת עדיין בשימוש, וכך גם מדחף הבורג, ששימש לתנועת הצוללת. בזמן שהותו בייל, בושנל הוכיח שניתן לפוצץ אבק שריפה מתחת למים. הוא השתמש בידע הזה לא רק בבניית המכרה התת-ימי אלא מאוחר יותר ביצירת מוקשים צפים שהתפוצצו במגע. בעבודה עם ממציא ניו הייבן העשיר, יצרן השעונים ואיש יציקת הפליז אייזק דוליטל (אנ'), הוא פיתח בנוסף את פצצת הזמן הראשונה שהופעלה מכנית, כמו גם את המדחף הראשון. הוא שילב את הרעיונות הללו על ידי בניית צוללת שנועדה לתקוף ספינות על ידי הצמדת פצצת זמן לגוף שלהן, תוך שימוש במקדחה המופעלת ביד ומקדח ספינה כדי לחדור את הספינה. ב-6 בספטמבר 1776, צוללת צב מאוישת על ידי סמל עזרא לי מהצבא הקונטיננטלי, סייעה לתקוף את ספינה הבריטית בעלת 64 תותחים אשר עגנה בנמל ניו יורק (אנ'). בשנת 1778 הציע הגנרל וושינגטון להקים יחידה צבאית חדשה (קורפוס) שתקרא "חיל החבלנים והכורים". בושנל קיבל את הפיקוד על הקורפוס בדרגת קפטן-סגן ב-2 באוגוסט 1779. ב-6 במאי 1779, הוא נלקח בשבי בפאריש מידלסקס, כיום דאריין, קונטיקט, ולאחר מכן הוחלף בתפקידו. ב-8 ביוני 1781, בושנל מונה לקפטן בצבא הקונטיננטלי ולחם במצור על יורקטאון בספטמבר ובאוקטובר של אותה שנה. בושנל שירת בצבא עד ששוחרר ב-3 ביוני 1783. לאחר מכן הוא הפך לחבר באגודת קונטיקט של סינסינטי, ארגון שהוקם על ידי קצינים שהיו ותיקי הצבא. בשלב מסוים לאחר המהפכה, הוענק לבושנל מדליה על ידי ג'ורג' וושינגטון. לאחר סיום המלחמה הוא חזר לקונטיקט שם התגורר עד 1787 עד שעבר בפתאומיות לצרפת. על פעילותו בצרפת לא ידוע הרבה, אם כי עלו השערות כי ייתכן שהוא שיתף פעולה עם הממציא רוברט פולטון בפיתוח עיצוב לצוללת. בשנת 1803 התיישב בושנל בוורנטון, ג'ורג'יה תחת השם הבדוי, דייוויד בוש. הוא לימד באקדמיית וורנטון ועסק ברפואה. הוא מת בוורנטון ב-1824 או 1826 ונקבר בבית הקברות של העיר בקבר לא מסומן. דגם בגודל מלא של צוללת הצב של דייוויד בושנל מוצג בספרייה ובמוזיאון של חיל הצוללות של הצי האמריקאי בגרוטון, קונטיקט. בשנת 1915, הצי האמריקני כינה את מכרז הצוללות USS, בושנל (AS-2) והוא הושק בברמרטון, וושינגטון. בושנל שירת במהלך מלחמת העולם הראשונה ושמה שונה ל-USS Sumner ב-1940 והיה נוכח במהלך המתקפה היפנית על פרל הארבור ב-7 בדצמבר 1941. היא הועסקה כספינת סקר (אנ') במהלך מלחמת העולם השנייה והוצאה משימוש ב-1946. ב-14 בספטמבר 1942, הושק מכרז נוסף לצוללות באותו השם USS בושנל (AS-15). בושנל שירתה במהלך מלחמת העולם השנייה ומאוחר יותר הייתה ספינת הדגל של שייטת הצוללות 12 בקי וסט, פלורידה משנת 1952 ועד שהוצאה משירותה ב-1970. בשנת 2004 העביר בית הנבחרים של ג'ורג'יה החלטה שהכריזה על 30 באוגוסט 2004 כיום דייוויד בושנל בג'ורג'יה. מדיה וקבצים בנושא דייוויד בושנל בוויקישיתוף דייוויד בושנל, באתר אנציקלופדיה בריטניקה (באנגלית) "Founders Online: To Benjamin Franklin from Benjamin Gale, 7 August 1775". founders.archives.gov (באנגלית). נבדק ב-2019-05-07. "David Bushnell (Bush) (1742–1824)". www.findagrave.com.
ועדת בן בסט

האם התכוונתם ל... כינויין של ועדות ציבוריות אחדות בראשותו של פרופ' אבי בן-בסט: ועדת בן בסט (מיסים) – ועדה לרפורמה במיסוי הישיר ועדת בן בסט (קופות גמל) – ועדה לבחינת שליטתם של הבנקים בקופות הגמל ועדת בן בסט (שירות חובה) – ועדה לבחינת משך שירות החובה בצה"ל
בסטיה (כדורגל)

ספורטינג קלוב דה בסטיה (בצרפתית: Sporting Club de Bastia) הוא מועדון כדורגל צרפתי מהעיר בסטיה, קורסיקה. המועדון משחק בליגת המשנה הצרפתית. בעונת 2004–2005, בסטיה ירדה לליגה השנייה בצרפת אחרי שסיימה במקום ה-19 בליגה הצרפתית הראשונה. בעונת 2005–2006, המועדון סיים במקום ה-6 בליגה השנייה, ושנה אחר כך במקום התשיעי. בעונת 2009–2010 סיימה בסטיה במקום האחרון בליגה השנייה וירדה, אבל זכתה באליפות הליגה השלישית ובעונה לאחר מכן, 2011–2012, חזר המועדון לליגה הראשונה לאחר זכייה באליפות הליגה השנייה. בעונת 2016–2017 לאחר ארבע עונות בליגה הראשונה הקבוצה סיימה במקום ה-18 בליגה הראשונה וחזרה לליגה השנייה. ב-22 ביוני 2017 בעקבות אי סדרים כספיים המועדון הורד לליגה השלישית. לאחר שה-DNCG (אנ') המליץ שהקבוצה תורד עוד ליגה הקבוצה זומנה לבדיקת ספרי החשבונות שלה. הבדיקה העלתה שאף על פי שהמועדון הבטיח שיש לו מספיק תקציב כדי להתחרות בליגה השנייה בפועל לא היה לו מספיק תקציב כדי להתחרות בליגה השנייה. באותו היום ה-DNCG הוציא הצהרה שבה נאמר שבעקבות אי הסדרים הכספיים שנמצאו בבדיקה הוחלט להוריד את הקבוצה באופן זמני לליגה הרבעית. באוגוסט 2017 המועדון הורד ליגה נוספת לאחר שנמצאו אי סדרים כספיים נוספים במועדון הוחלט להוריד אותו לליגה החמישית. בעונת 2018–2019 המועדון עלה חזרה לליגה הרבעית. בעונת 2019–2020 המועדון עלה חזרה לליגה השלישית לאחר שהעונה קוצרה בעקבות מגפת הקורונה. גמר גביע אופ"א, 1978 הגביע הצרפתי, 1981 גביע האינטרטוטו, 1997 מדיה וקבצים בנושא בסטיה בוויקישיתוף אתר האינטרנט הרשמי של בסטיה (בצרפתית) בסטיה, ברשת החברתית פייסבוק בסטיה, ברשת החברתית אקס (טוויטר) בסטיה, ברשת החברתית אינסטגרם בסטיה, ברשת החברתית טיקטוק פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Bastia (National 3) recrute trois joueurs sous contrat fédéral et un joueur avec le statut amateur, L'ÉQUIPE, ‏29 באוגוסט 2017 (בצרפתית) 2=Football. Le SC Bastia promu en National, www.corsematin.com, ‏16 באפריל 2020 (בצרפתית) ערך זה הוא קצרמר בנושא כדורגל צרפתי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
גביע אירופה בכדורסל 3x3

גביע אירופה בכדורסל 3x3, שנקרא עד 2017 אליפות אירופה 3x3, הוא טורניר הכדורסל 3x3 הראשי לנבחרות לאומיות ביבשת אירופה. הגביע, המאורגן על ידי פיב"א, נערך לראשונה ב-2014 בבוקרשט, רומניה ומאז מתקיים אחת לשנה, למעט ב-2015 וב-2020. חוקי המשחק זהים למשחק 3x3 סטנדרטי, בו סגל הקבוצה מורכב מארבעה שחקנים, 3 במשחק עצמו ואחד מחליף. אלופת אירופה הנוכחית היא סרביה. אתר האינטרנט הרשמי של גביע אירופה בכדורסל 3x3 (באנגלית)
בן אייזנהארט

בן אייזנהארט (באנגלית: Ben Eisenhardt; נולד ב-3 בדצמבר 1990) הוא כדורסלן אמריקאי-ישראלי המשחק בעמדות הפאוור פורוורד והסנטר במכבי ראשון לציון מהליגה הלאומית בכדורסל. אייזנהארט נולד בביינברידג' איילנד, וושינגטון, והוא יהודי. הוא עלה לארץ וקיבל אזרחות ישראלית. אייזנהארט למד בבית הספר התיכון ביינברידג'. הוא העמיד ממוצעים של 12 נקודות ושבעה ריבאונדים למשחק כסיניור (בשנתו הרביעית והאחרונה בתיכון). את שנתו הראשונה בכדורסל המכללות, עונת 2010/11, העביר אייזנהארט באוניברסיטת המדינה הפוליטכנית של קליפורניה. לאחר מכן עבר לווייטמן קולג', וסיים את לימודיו ב-2014. כג'וניור בעונת 2012/13 הוביל אייזנהרדט את האזור הצפון-מערבי (NWC) בנקודות (442), היה במקום הרביעי בממוצע הנקודות באזור (16.4 למשחק) ובאחוז סלי השדה (54.9%), ודורג שביעי בריבאונדים (6.2 למשחק). הוא נבחר לשחקן השנה של NWC ולחמישייה הראשונה של האזור. בעונתו האחרונה בקולג' הוא החמיץ מספר לא מבוטל של משחקים בגלל תסמיני זעזוע מוח. אייזנהארט שיחק בעונותיו הראשונות בישראל באליצור יבנה מהליגה הלאומית בכדורסל (2014/2015) ובמכבי אשדוד מליגת העל בכדורסל (2015/2016). לאחר מכן חתם בהפועל באר שבע בני שמעון ששיחקה בליגה הלאומית, הגיע איתה לגמר ב-2017 וזכה איתה באליפות ב-2018. מאז שיחק עם הקבוצה חמש עונות נוספות בליגת העל, עד שעזב בסיום עונת 2022/2023 וחתם באליצור "איתו" אשקלון מהליגה הלאומית. פרופיל, באתר Sports-Reference פרופיל, באתר eurobasket פרופיל, באתר מנהלת ליגת העל בכדורסל פרופיל, באתר איגוד הכדורסל הישראלי "2007 Bainbridge hoops team reconnecting their roots". Kitsap Sun. "An athlete's perspective from the sideline – interview". ג'רוזלם פוסט. "Ben Eisenhardt – 2013–2014 – Men's Basketball". וייטמן קולג'. דילן סניידר. "Dream continues for Whitman's own Ben Eisenhardt". Whitman Wire.
ארמנדו אוביספו

ארמנדו אוביספו (בהולנדית: Armando Obispo; נולד ב-5 במרץ 1999 בדן בוס שבהולנד) הוא כדורגלן הולנדי המשחק בעמדת הבלם בקבוצת פ.ס.וו. איינדהובן מליגת העל ההולנדית. אוביספו גדל במחלקת הנוער של פ.ס.וו. איינדהובן. ב-17 במרץ 2018 ערך את הופעת הבכורה שלו בקבוצה הראשונה של המועדון, בניצחון 0–3 על פנלו במסגרת המחזור ה-28 בליגת העל ההולנדית לעונת 2017/2018. ב-1 ביולי 2019 הושאל אוביספו למשך עונה אחת לוויטסה ארנהם מליגת העל ההולנדית. ב-3 באוגוסט ערך את הופעת הבכורה שלו במועדון, בתיקו 2-2 נגד אייאקס במסגרת המחזור הראשון בליגה לעונת 2019/2020. הוא ערך 26 הופעות ליגה במהלך תקופת ההשאלה. מדיה וקבצים בנושא ארמנדו אוביספו בוויקישיתוף ארמנדו אוביספו, באתר Transfermarkt ארמנדו אוביספו, באתר Soccerway ארמנדו אוביספו, באתר BDFutbol ארמנדו אוביספו, באתר WorldFootball.net ארמנדו אוביספו, באתר FootballDatabase.eu ארמנדו אוביספו, באתר ESPN
מוחמד קמארה (כדורגלן ליברי)

מוחמד קסלי "קקה" קמארה (באנגלית: Mohammed Kesselly "Keka" Kamara; נולד ב-31 באוקטובר 1997 בסינקור שבליבריה) הוא כדורגלן ליברי המשחק בעמדת קשר הכנף בקבוצת צ'.פ.ר. קלוז' מליגת העל הרומנית. קמארה נולד בליבריה ובגיל 19 עבר לארצות הברית לשחק בליגת המכללות במדי אפאצ'ה במדיה שיחק שנתיים וכבש 70 שערים. בשנת 2018 הצטרף לברוינס, ממנה עבר לאטלנטה סילברבקס בליגת העל הלאומית של ארצות הברית, שם כבש תשעה שערים ב-14 הופעות. לקראת דראפט 2019 שמו של קמארה עלה כמועמד להיבחר במקומות הגבוהים, אך ב-5 בינואר 2019 חתם בפאדרבורן 07 מהבונדסליגה השנייה בה שיחק בקבוצת המילואים של המועודן בעוד שבקבוצה הבוגרת לא רשם ולו דקת משחק אחת. ב-2 באוגוסט 2019 קמארה חזר לאמריקה וחתם בלוס אנג'לס גלאקסי ב'. ב-1 באוקטובר 2020 חתם במנמנספור מליגת המשנה הטורקית בה שיחק שנתיים למעט הפוגה קצרה באסטנה. ב-23 בספטמבר 2022 הצטרף להפועל חיפה מליגת העל. ב-1 באוקטובר ערך את הופעת הבכורה שלו בליגה בתיקו 1-1 נגד עירוני קריית שמונה. מוחמד קמארה, באתר Transfermarkt מוחמד קמארה, באתר Soccerway מוחמד קמארה, באתר WorldFootball.net מוחמד קמארה, באתר National Football Teams מוחמד קמארה, באתר FootballDatabase.eu מוחמד קמארה, באתר ESPN דורון בן דור, ‏חלוץ חדש בכרמל: קמארה חתם בהפועל חיפה, באתר ONE‏, 23 בספטמבר 2022
האינתיפאדה בעיראק (1952)

האינתיפאדה בעיראק הייתה סדרה של שביתות והפגנות אלימות נגד בית המלוכה העיראקי וההסכם האנגלו-עיראקי שהתרחשו בעיראק בשנת 1952. בהשראת מהפכת הקצינים החופשיים במצרים והלאמת שדות הנפט באיראן, ביקשו המתקוממים לכפות את התפטרותו של פייסל השני, להפוך את המדינה לרפובליקה, ולקבוע את עצמאותה המלאה של עיראק מבריטניה, על ידי קבלת שליטה על ענייני החוץ שלה. ב-23 באוגוסט 1952 פתחו עובדי הנמל בבצרה בשביתה. סטודנטים בקולג' לרוקחות בעיראק הלכו בעקבותיהם ב-26 באוקטובר. המפלגה הקומוניסטית העיראקית, שעמדה גם מאחורי המהומות של 1948, מילאה תפקיד מוביל בהתקוממות. על אף שהמפגינים היו אנטי-מלוכנים באופן נחרץ, הם היו בעלי נטייה חיובית לצבא, שהיה סמל לאחדות לאומית ולעצמאות עיראקית. ב-23 בנובמבר החליף דודו של פייסל השני, העוצר עבד אל-אילה, את ראש ממשלת עיראק המכהן מוסטפא מחמוד אל-עומרי בגנרל נור א-דין מחמוד, שדיכא את המהומות ביד קשה. מחמוד הנהיג חוק צבאי ועוצר, סגר מפלגות ועיתונים פוליטיים ועצר מפגינים מובילים. המפגינים גינו את מחמוד ודרשו את התפטרותו לטובת מנהיג המפלגה הדמוקרטית הלאומית, קאמיל אל-צ'דירצ'י, שכיהן לזמן קצר כשר הכלכלה של בכר סדקי לאחר הפיכת 1936. ב-1953 נבחר ג'מיל אל-מדפעי לראשות ממשלת עיראק והחליף את מחמוד. במאי הגיע פייסל השני לגיל בגרות וקיבל על עצמו את תפקידו ואחריותו של המלך. בשנת 1958, הפילו קציני צבא את המלוכה בהפיכה, ורצחו את משפחת המלוכה.
ג'וזף בל (מהנדס)

ג'וזף בל (באנגלית: Joseph Bell‏; 12 במרץ 1861 – 15 באפריל 1912) היה מהנדס בריטי ששימש כמהנדס ראשי של הטיטניק. ג'וזף בל היה בנם הבכור של ג'ון בל האב ומרגרט ווטסון, שניהם יזמים חקלאיים. הוא גדל בפארלם, כפר קטן במחוז הכפרי של ברמפטון, במחוז קמברלנד שבצפון מערב אנגליה. היו לו שלושה אחים: ג'יין (1864), ריצ'רד (1865) וג'ון הבן (1868). אמו מרגרט מתה זמן קצר לאחר שילדה את ילדה האחרון. ג'וזף בל למד בתחילה בבית ספר יסודי פרטי בכפר פארלם ולאחר מות אמו, הוא עבר עם אביו ואחיו לקרלייל, בין המחוזות אדנטאון וסטאנוויקס. ג'וזף והאחים למדו באקדמיה של קרלייל ויליאם הריסון. עם הזמן, אחיו הצעיר ג'ון החליט להגר לאוסטרליה, בעוד שאר בני המשפחה נשארו בקרלייל. לאחר שעזב את קרלייל, ג'וזף בל עבר לניוקאסל, התלמד כמתכנן מנועים בחברת הנדסה. בשנת 1885, בל נשכר על ידי חברת וייט סטאר ליין ועבד על ספינות רבות שסחרו עם ניו זילנד וארצות הברית. בשנת 1891 הועלה לדרגת מהנדס מכונות ראשי. ג'וזף בל נישא למוד בייטס ב-1893; לזוג נולדו 4 ילדים: פרנסס ג'ון, (1896), מרג'ורי קלייר (1899), איילין מוד (1901) וראלף דאגלס (1908). לאחר שירות ב"אולימפיק" (אנ'), הוא עבר "לטיטניק", שם קיבל את תפקיד המהנדס הראשי. בליל 14 באפריל, זמן קצר לפני ש"הטיטניק" פגעה בקרחון, קיבל בל פקודה מהגשר להפוך את המנועים, בניסיון להאט את הספינה. למרות מאמציו של הצוות, "הטיטניק" לא הצליחה להתחמק מגוש הקרח העצום. כשהספינה החלה לשקוע, בל והמהנדסים נשארו בחדר המכונות, ודחקו במכונאים לשמור על הדוודים פעילים, לאפשר למשאבות להמשיך בעבודתן ולהבטיח שהחשמל יישאר פעיל זמן רב ככל האפשר. על פי התיעוד ההיסטורי, כאשר התברר שלא ניתן לעשות דבר, וההצפה הייתה חמורה מכדי שהמשאבות יוכלו להתמודד, חלק מהמהנדסים עלו לסיפון ה"טיטאניק", אך בשלב זה כל סירות ההצלה כבר יצאו. עדות של אחד הנוסעים מלמדת ששמונה מהנדסים התאספו בקצה האחורי של סיפון הספינה. גופתו של בל מעולם לא נמצאה. אשתו וגיסו, ויליאם ראלף, ירשו את החווה שלו בפארלם. לכנסיית הקהילה של סנט פיית' בווטרלו ליד ליברפול יש צלחת המנציחה את בל. בבית הקברות של הכפר בפארלם יש אנדרטה לזכרו. ג'וזף בל, מהנדס ראשי ב-"RMS Titanic" בוורדפרס "The Crew". The Guardian. 1912-04-16. p. 9. נבדק ב-2020-06-12 – via Newspapers.com. "Day 6 - Testimony of Frederick Scott (Greaser, SS Titanic)". British Wreck Commissioner's Inquiry. 10 במאי 1912. נבדק ב-9 באפריל 2020. {{cite web}}: (עזרה) 101 Things You Thought You Knew about the Titanic - But Didn't! at Google Books.co.uk
פראם רייקיאוויק

פראם רייקיאוויק (באיסלנדית: Knattspyrnufélagið Fram - "מועדון הכדור של פראם" או בקיצור Fram או "פראם") הוא מועדון ספורט ומועדון כדורגל איסלנדי בעבר מאזור "האווליטי" וכיום מאזור "גרוורהולט" אזורים הסמוכים לעיר רייקיאוויק, שבמערב איסלנד. הקבוצה משחקת את משחקי הבית שלה באצטדיון לאוגולדוסוולר שברייקיאוויק, וצבעי הקבוצה הם כחול ולבן. המועדון הוא מועדון ספורט גדול באיסלנד שלו קבוצות במגוון ענפים אחרים חוץ מכדורגל והבולטות שבהם הן הקבוצות בענפים כדוריד, טייקואנדו וסקי. קבוצת הכדורגל של המועדון היא אחת המקימות של הליגה האיסלנדית המקומית ונוסדה ב-1908 - עם כניסת ענף הכדורגל לאיסלנד, ומאז זכתה סך הכל ב-18 אליפויות הליגה המקומית בכדורגל. את עשרת האליפויות הראשונות שלה לקחה הקבוצה ב-2 עשורים הראשונים להקמת הליגה החל מ-1912 ועד 1925. בהמשך זכתה הקבוצה בעוד 5 אליפויות בתקופה של בין שנות ה-30 המאוחרות ועד שנות ה-70. בשנות ה-80 ותחילת שנות ה-90 זכתה הקבוצה בעוד 3 אליפויות (האחרונה שבהם ב-1990). מאז מתנדנדת הקבוצה בין הליגה הראשונה והשנייה וחווה תקופה של חוסר יציבות. מלבד זאת זכתה הקבוצה ב-8 גביעים מקומיים ו-6 תוארי סופר קאפ איסלנדיים. אליפות איסלנד: 18 1913, 1914, 1915, 1916, 1917, 1918, 1921, 1922, 1923, 1925, 1939, 1946, 1947, 1962, 1972, 1986, 1988, 1990 הגביע האיסלנדי: 8 1970, 1973, 1979, 1980, 1985, 1987, 1989, 2013 הסופר קאפ האיסלנדי: 6 1971, 1974, 1981, 1985, 1986, 1989 אתר האינטרנט הרשמי של פראם רייקיאוויק (באיסלנדית) ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
טושיבה

טושיבה (באנגלית: Toshiba; ביפנית: 株式会社東芝,‏ קאבושיקי-גיישא טושיבה) היא חברה יפנית המתמקדת בייצור מוצרי צריכה חשמליים ואלקטרוניים (אלקטרוניקה ביתית, מחשבים) וכן רכיבים לתעשיית האלקטרוניקה. משרדי החברה והנהלתה שוכנים בטוקיו שביפן. מגוון המוצרים והשירותים שלה כולל טכנולוגיית מידע, ציוד ומערכות תקשורת, רכיבים וחומרים אלקטרוניים, מערכות חשמל, תשתית מערכות תעשייתיות וחברתיות, מוצרי חשמל, מכשירי חשמל לבית, ציוד רפואי, ציוד משרדי, וכן תאורה ולוגיסטיקה. החברה נוסדה בשנת 1939 בשם טוקיו שיבאורה דנקי K.K. באמצעות שילוב של החברות שיבאורה סיסאקו-שו (אשר נוסדה בשנת 1875) וטוקיו דנקי (אשר נוסדה בשנת 1890). שם החברה שונה רשמית ל"טושיבה" בשנת 1978. טושיבה היא היצרנית השביעית בגודלה במכירת מוצרי חשמל בעולם. נכון ל-2005, כ-35 אחוזים ממכירותיה היו בתחום המחשוב (בעיקר מחשבים ניידים) והאלקטרוניקה הבידורית (טלוויזיות, מכשירי DVD ועוד), וכ-20 אחוזים הם בתחום המוליכים למחצה, תחום בו טושיבה נמצאת ברשימת 20 היצרניות הגדולות בעולם. סך המכירות בשנת הכספים 2007/8 הסתכמו בכ-77 מיליארד דולר. בדירוג ה-Global 500 של המגזין פורצ'ן לשנת 2011, מוקמה טושיבה במקום ה-89. באפריל 2017 פרסמה החברה שבתשעת החודשים שהסתיימו ב-31 בדצמבר 2016 הפסידה 5.2 מיליארד דולר, והזהירה כי ייתכן שלא תוכל להמשיך בפעילותה. החברה המציאה את טכנולוגיית הכתיבה האנכית בדיסק קשיח בגודל 1.8 אינץ'. בזכות המצאה זו ניתן לדחוס יותר נפח לשמירת מידע על כל אינץ' מרובע. מדיה וקבצים בנושא טושיבה בוויקישיתוף אתר האינטרנט הרשמי של טושיבה (באנגלית) טושיבה, באתר אנציקלופדיה בריטניקה (באנגלית) טושיבה, ברשת החברתית פייסבוק טושיבה, ברשת החברתית אקס (טוויטר) טושיבה, ברשת החברתית אינסטגרם טושיבה, ברשת החברתית LinkedIn טושיבה, סרטונים בערוץ היוטיוב 10,668.1 מיליארד ין יפני סוני, באתר CNN בלומברג, טושיבה מזהירה: המשך הפעילות שלנו בסכנה, באתר TheMarker‏, 11 באפריל 2017 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
סרגיי מראדונז'

סרגיי מראדונז' (ברוסית: Сергий Радонежский‏; 3 במאי 1314 – 25 בספטמבר 1392) היה נזיר רוסי, אחד הקדושים הרוסים הנודעים והמוערכים ביותר בכנסייה האורתודוקסית המזרחית. הוא נחשב לגדול הנזירים הסגפנים (פודביז'ניק) (רו') של רוסיה. הוא מכונה "האיגומן של רוסיה" ("אב המנזר של רוסיה"). סרגיי מראדונז' הוא מייסדם של מספר מנזרים, ביניהם לאוורת השילוש-סרגייב. ידוע גם כנציגו של ההסיכאזם הפעיל, מייסד מסורת ה"סטרצים" (אנ') הרוסים וכמחייה מסורת קהילות הנזירים, שמקורה באנתוני (אנ') ופאודוסי (אנ') מפצ'רסק. סרגיי מראדונז' נחשב גם כן למאחד הרוחני של העם הרוסי ולאבי התרבות הדתית הרוסית . הוא לא השאיר מורשת כתובה, אבל הוראותיו הרוחניות נשמרו על ידי הכנסייה. בשנת 1940, האפיפיור פיוס השנים עשר הכיר בקדוש סרגיי כקדוש של הכנסייה הקתולית המזרחית, לפי עקרונות הכינוס של פרארה ופרינצה, בעיקר עבור הכנסיות הידועות כ"יווניות-קתוליות" או "מאוחדות עם רומא" . מאז 1969, בפקודת האפיפיור פאולוס השישי, שמו של סרגיי מראדונז' נכלל בלוח השנה הליטורגי של הכנסייה הרומית-קתולית. נחשב לפטרון הקדוש של הלומדים. ימי הנצחתו עבור הנוצרים האורתודוקסים, הנוצרים האורתודוקסים לפי האמונה הישנה ועבור הכנסיות המזרחיות המאוחרות עם רומא ("יווניות-קתוליות") הם: יום מותו - 25 בספטמבר (לפי לוח השנה הגרגוריאני - 8 באוקטובר) יום העברת שרידיו - 5 ביולי (לפי לוח השנה היוליאני - 18 ביולי) המכון "סן סרז'" בפריז נושא את שמו מדיה וקבצים בנושא סרגיי מראדונז' בוויקישיתוף סרגיי מראדונז', במסד הנתונים הקולנועיים IMDb (באנגלית) סרגיי מראדונז', באתר אנציקלופדיה בריטניקה (באנגלית) Преподобный Сергий Радонежский / Патриархия.ru, Патриархия.ru (ברוסית) Сергий Радонежский был богословом в самом высшем смысле этого слова — Владимир Легойда – Православный журнал «Фома», ‏2014-07-23 (ב־) Р. И. А. Новости, Сергия Радонежского почитают не только православные, но и католики, РИА Новости, ‏20140718T1253 (ברוסית)
אליפות אירופה בכדורסל 3x3 בוקרשט (2014)

אליפות אירופה בכדורסל 3x3 לשנת 2014 הייתה אליפות אירופה הראשונה בכדורסל 3x3 שהתקיימה בבוקרשט, רומניה בהשתתפות 16 הנבחרות הטובות באירופה שהעפילו מ-3 בתי המוקדמות. האליפות התקיימה בכיכר האוניברסיטה שבעיר ב-5 עד 7 בספטמבר ובסופה זכתה המארחת רומניה בתואר אלופת אירופה לאחר שניצחה בגמר את סלובניה. ליטא זכתה במקום ה-3 לאחר ניצחון על יוון. בשלב הבתים חולקו הקבוצות ל-4 בתים בני 4 קבוצות כל אחד. כל קבוצה פגשה פעם אחת כל קבוצה בבית, בסך הכל 3 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד. מדיה וקבצים בנושא אליפות אירופה בכדורסל 3x3 בוקרשט בוויקישיתוף אתר האינטרנט הרשמי של אליפות אירופה בכדורסל 3x3 בוקרשט אליפות אירופה בכדורסל 3x3 בוקרשט, ברשת החברתית פייסבוק